Document ID: 31994R0934

ΚΑΝΟΝΙΣΜΟΣ (ΕΚ) αριθ. 934/94 ΤΗΣ ΕΠΙΤΡΟΠΗΣ της 27ης Απριλίου 1994 για τη θέσπιση των ειδικών κανόνων διαχείρισης και κατανομής όσον αφορά ορισμένες ποσοτικές ποσοστώσεις για τα κλωστοϋφαντουργικά που θεσπίζει ο κανονισμός (ΕΚ) αριθ. 517/94
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 517/94 του Συμβουλίου της 7ης Μαρτίου 1994 περί της θεσπίσεως κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες τα οποία δεν καλύπτονται από διμερείς συμφωνίες, πρωτόκολλα ή άλλους διμερείς διακανονισμούς ή άλλους κοινοτικούς κανόνες εισαγωγής (1), και ιδίως το άρθρο 17 παράγραφοι 3 και 6, το άρθρο 20 και το άρθρο 21 παράγραφοι 2 και 3,
Εκτιμώντας:
ότι το Συμβούλιο, με τον κανονισμό (ΕΚ) αριθ. 517/94, καθιέρωσε ποσοτικές ποσοστώσεις στην εισαγωγή ορισμένων κλωστοϋφαντουργικών προϊόντων καταγωγής ορισμένων τρίτων χωρών και προέβλεψε, στο άρθρο 17 παράγραφος 2, ότι αυτές οι ποσοστώσεις θα χορηγούνται με τη χρονολογική σειρά παραλαβής των κοινοποιήσεων των κρατών μελών κατά σειρά προτεραιότητας-
ότι, με βάση τα διαθέσιμα στοιχεία, υπάρχουν σοβαροί λόγοι να πιστεύουμε ότι για ορισμένες από αυτές τις ποσοστώσεις, οι αιτήσεις παροχής άδειας για εισαγωγή, που θα κοινοποιήσουν οι αρμόδιες αρχές των κρατών μελών, θα υπερβαίνουν κατά πολύ τα ποσοτικά όρια που έχουν καθοριστεί για το έτος 1994-
ότι ο κανονισμός (ΕΚ) αριθ. 517/94 προβλέπει στο άρθρο 17 παράγραφος 3 ότι είναι δυνατόν, υπό αυτές τις συνθήκες, να χρησιμοποιηθούν μέθοδοι που διαφέρουν από τη μέθοδο χορήγησης των ποσοστώσεων που βασίζεται αποκλειστικά στη χρονολογική σειρά παραλαβής των κοινοποιήσεων των κρατών μελών, και να προβλεφθεί η υποδιαίρεση των ποσοστώσεων σε δόσεις-
ότι το σημαντικό μέγεθος των υπερβάσεων που προβλέπονται και έχουν ήδη διαπιστωθεί βάσει των κοινοποιήσεων που έχει καταχωρήσει η Επιτροπή, δικαιολογεί την υποδιαίρεση των εν λόγω ποσοστώσεων σε δόσεις, πράγμα που θα επιτρέψει προοδευτική εφαρμογή που θα λαμβάνει υπόψη την κατάσταση που επικρατεί στην αγορά- ότι είναι σκόπιμο, συνεπώς, να υποδιαιρεθούν οι εν λόγω ποσοστώσεις σε δόσεις και να προβλεφθεί ότι η πρώτη δόση θα κατανεμηθεί βάσει των αιτήσεων για παροχή άδειας εισαγωγής που θα υποβληθούν στις αρμόδιες αρχές των κρατών μελών και θα κοινοποιηθούν στην Επιτροπή πριν τις 31 Μαρτίου 1994-
ότι φαίνεται σκόπιμο να επιλεγεί, όσον αφορά την πρώτη δόση, μία μέθοδος κατανομής που να λαμβάνει υπόψη τα παραδοσιακά ρεύματα συναλλαγών ώστε να εξασφαλιστεί προοδευτική μετάβαση προς το καθεστώς που προβλέπει ο κανονισμός (ΕΚ) αριθ. 517/94 και, για το σκοπό αυτό, είναι σκόπιμο να υποδιαιρεθούν οι ποσοστώσεις που θα χορηγηθούν στο πλαίσιο της πρώτης δόσεως σε δύο μέρη, εκ των οποίων το ένα θα προορίζεται για τους παραδοσιακούς εισαγωγείς και το άλλο για τους άλλους αιτούντες, ότι το αντίστοιχο μέρος για καθεμία από τις δύο αυτές κατηγορίες εμπορευμάτων θα καθοριστεί σε επίπεδα που ενώ θα λαμβάνουν με ρεαλιστικό τρόπο υπόψη τα παραδοσιακά ρεύματα, θα εξασφαλίζουν ωστόσο σημαντική πρόσβαση στις ποσοστώσεις που θεσπίζει ο κανονισμός (ΕΚ) αριθ. 517/94 στην κατηγορία των εισαγωγέων που δεν ανήκουν στους παραδοσιακούς, και ότι είναι σκόπιμο να καθοριστεί η ένοια των παραδοσιακών εισαγωγέων, αφού ληφθεί υπόψη το γεγονός ότι το έτος 1993 δεν μπορεί να χρησιμεύσει ως σημείο αναφοράς λόγω των διαφόρων στρεβλώσεων που χαρακτήρισαν αυτήν την περίοδο στο εσωτερικό της Κοινότητας-
ότι, για λόγους δίκαιης κατανομής, είναι σκόπιμο να περιορισθεί το ποσόν που μπορεί να χορηγηθεί μεμονωμένα στους παραδοσιακούς εισαγωγείς για καθεμία από τις κατηγορίες και ενδιαφερόμενες χώρες στο επίπεδο των ποσοτήτων που πράγματι εισήχθησαν το 1992 από καθέναν από τους εισαγωγείς για τις ίδιες κατηγορίες και χώρες, και να προβλεφθεί, για λόγους χρηστής διαχείρισης, ότι αν το σύνολο των ποσοτήτων που θα χορηγούνται στους παραδοσιακούς εισαγωγείς υπερβαίνει το τμήμα που προορίζεται για αυτούς, οι ποσότητες που χορηγούνται σε καθέναν από αυτούς θα μειώνονται κατ' αναλογία-
ότι, όσον αφορά το μέρος, που προορίζεται για τους άλλους εμπορευομένους, που θα κατανεμηθεί σύμφωνα με τη χρονολογική σειρά παραλαβής των κοινοποιήσεων των κρατών μελών, ώστε να επιτραπεί η πρόσβαση σε όσο το δυνατόν περισσότερους, είναι σκόπιμο να καθοριστεί μια μέγιστη ποσότητα ανά κατηγορία προϊόντων που θα χορηγείται στον κάθε εμπορευόμενο-
ότι, με σκοπό την καλύτερη δυνατή χρησιμοποίηση των ποσοτήτων που θα εγκριθούν οριστικά, κατ' εφαρμογή του παρόντος κανονισμού, είναι σκόπιμο να καθοριστεί η διάρκεια ισχύος των αδειών εισαγωγής σε 90 ημέρες από την ημερομηνία εκδόσεως των αδειών από τα κράτη μέλη, και να επιτραπεί αυτή η έκδοση, η οποία σύμφωνα με το άρθρο 19 του κανονισμού (ΕΚ) αριθ. 517/94 πρέπει να πραγματοποιηθεί εντός των πέντε εργάσιμων ημερών μετά την κοινοποίηση της απόφασης της Επιτροπής, μόνο στο βαθμό που ο ενδιαφερόμενος εμπορευόμενος μπορεί να αποδείξει την ύπαρξη σύμβασης και διαβεβαιώνει ότι δεν έχει ακόμα λάβει, στο εσωτερικό της Κοινότητας, για την εν λόγω κατηγορία και χώρα, άδεια εισαγωγής-
ότι η οριστική έγκριση από την Επιτροπή, σύμφωνα με τους ειδικούς κανόνες διαχείρισης και κατανομής που εισάγει ο παρών κανονισμός, των ποσοτήτων που θα κοινοποιηθούν μεταξύ 13 και 30 Μαρτίου 1994 συμπεριλαμβανομένης, απαιτεί την κοινοποίηση ορισμένων δεδομένων από μέρους των κρατών μελών- ότι είναι, συνεπώς, σκόπιμο να διευκρινισθούν οι απαιτούμενες πληροφορίες και, για να εξασφαλισθεί έγκριση από την Επιτροπή, να εξασφαλιστεί ότι αυτή η κοινοποίηση θα πραγματοποιηθεί το συντομότερο δυνατό-
ότι τέλος, είναι σκόπιμο, για να αποκλεισθεί οποιαδήποτε αμφιβολία, να διευκρινισθεί ότι οι κανόνες διαχείρισης και κατανομής που υπαγορεύονται από τον παρόντα κανονισμό, κατ' εκτέλεση του κανονισμού (ΕΚ) αριθ. 517/94, εφαρμόζονται από τις 13 Μαρτίου 1994, ημερομηνία ενάρξεως ισχύος του προαναφερθέντος κανονισμού-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη που εξέφρασε η επιτροπή του κανονισμού (ΕΚ) αριθ. 517/94,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο παρών κανονισμός θεσπίζει ορισμένους ειδικούς κανόνες σχετικά με τη διαχείριση και την κατανομή των ποσοτικών ποσοστώσεων, για το έτος 1994, που αναφέροντια στο παράρτημα Ι.
Άρθρο 2
Οι ποσοτικές ποσοστώσεις που αναφέρονται στο άρθρο 1 υποδιαιρούνται σε δόσεις εκ των οποίων η πρώτη, που αφορά τις ποσότητες που αναφέρονται στι παράρτημα ΙΙ, θα κατανεμηθεί σύμφωνα με τις διαδικασίες που καθορίζονται στον παρόντα κανονισμό με βάση τις αιτήσεις για παροχή άδειας εισαγωγής που υποβάλλονται στις αρμόδιες αρχές των κρατών μελών και κοινοποιούνται στην Επιτροπή πριν τις 31 Μαρτίου 1994.
Άρθρο 3
Η πρώτη δόση που αναφέρεται στο άρθρο 2 υποδιαιρείται σε δύο μέρη όπως αναφέρεται στο παράρτημα ΙΙ, εκ των οποίων το ένα μέρος προορίζεται για τους παραδοσιακούς εισαγωγείς, και το άλλο για τους άλλους εμπορευόμενους.
Θεωρούνται ως παραδοσιακοί εισαγωγείς μιας κατηγορίας προϊόντων καταγωγής μιας από τις χώρες που αναφέρονται στο παράρτημα ΙΙ, οι εισαγωγείς που αποδεικνύουν στις αρμόδιες αρχές των κρατών μελών ότι έχουν εισάγει κατά το έτος 1992 προϊόντα που υπάγονται στην ίδια κατηγορία και κατάγονται από την ίδια χώρα.
Άρθρο 4
Το ποσό που θα μπορεί να χορηγηθεί μεμονωμένα στους παραδοσιακούς εισαγωγείς για καθεμία από τις εν λόγω κατηγορίες και χώρες δεν θα μπορεί να υπερβαίνει τις πράγματι εισαχθείσες ποσότητες κατά το 1992 για καθεμία από αυτές τις κατηγορίες και χώρες.
Εάν το σύνολο των ποσοτήτων που χορηγούνται στους παραδοσιακούς εισαγωγείς βάσει των ποσοτήτων που κοινοποιούν τα κράτη μέλη υπερβαίνει το μέρος που τους αναλογεί, οι ποσότητες που χορηγούνται σε καθένα από αυτούς μειώνεται κατά αναλογία.
Άρθρο 5
Οι αιτήσεις για την παροχή άδειας εισαγωγής που υποβάλλονται από τους άλλους εμπορευόμενους και κοινοποιούνται στην Επιτροπή εξατάζονται με τη χρονολογική σειρά παραλαβής των κοινοποιήσεων των κρατών μελών, αλλά θα γίνονται δεκτές, όσον αφορά καθέναν απ' αυτούς, μόνο για ποσότητες που προορίζονται στις μέγιστες ποσότητες ανά κατηγορία που αναφέρεται στο παράρτημα ΙΙΙ. Αυτές οι μέγιστες ποσότητες θα μπορούν αν αυξηθούν, σύμφωνα με τη διαδικασία που προβλέπει το άρθρο 25 του κανονισμού (ΕΚ) αριθ. 517/94, εάν βάσει των κοινοποιήσεων των κρατών μελών, διαπιστωθεί από την Επιτροπή, ότι οι ποσότητες του τμήματος που τους αναλογεί παραμένουν αχρησιμοποίητες.
Άρθρο 6
Η διάρκεια ισχύος των αδειών εισαγωγής που θα εκδοθούν από τις αρμόδιες αρχές των κρατών μελών είναι 90 ημέρες από την ημερομηνία έκδοσης.
Οι άδειες εισαγωγής θα χορηγηθούν από τις αρμόδιες αρχές των κρατών μελών στο μέτρο που ο ενδιαφερόμενος επιχειρηματίας μπορεί να αποδείξει την ύπαρξη σύμβασης και επιβεβαιώνει με γραπτή δήλωση ότι δεν έχει ακόμα λάβει, στο εσωτερικό της Κοινότητας, για την εν λόγω κατηγορία και χώρα, άδεια εισαγωγής που εκδόθηκε κατ' εκτέλεση του παρόντος κανονισμού.
Άρθρο 7
Τα κράτη μέλη κοινοποιούν στην Επιτροπή, το συντομότερο δυνατό, για καθεμία από τις κοινοποιήσεις που πραγματοποιούνται πριν τις 31 Μαρτίου 1994, ανά ενδιαφερόμενη κατηγορία και χώρα, τις ποσότητες που ζητεί κάθε εμπορευόμενος, αναφέροντας, ενδεχομένως, για τις αιτήσεις που υποβλήθηκαν από τους παραδοσιακούς εισαγωγείς κατά την έννοια του άρθρου 3, τις ποσότητες που εισήχθηκαν από καθέναν από αυτούς κατά το έτος 1992.
Άρθρο 8
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 13 Μαρτίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Απριλίου 1994.

Labels: 1
3
5